हाल ही में स्वयं को भगवान का दूत बताने वाले गुरमीत राम रहीम को अपनी दो महिला अनुयाइयों के साथ बलात्कार करने के जुर्म में 20 साल की सज़ा हुई। अब लगता है कि देश की नज़र ऐसे ही अन्य बाबाओं और धर्म गुरुओं पर है। इसका ताज़ा उदाहरण है राधे मां। खुद को देवी का रूप कहने वाली राधे मां पर प्राथमिकी दर्ज हो सकती है। पंजाब और हरयाणा हाईकोर्ट ने सुरेन्दर मित्तल कि दलील पर पंजाब पुलिस को यह निर्देश दिए हैं। फगवारा, पंजाब के रहने वाले मित्तल विश्व हिंदू परिषद् के सदस्य रह चुके हैं। उन्होंने आरोप लगाया है की राधे मां ने पहले उन्हें बहकाया और फिर श्राप दे दिया।